**ELŐTERJESZTÉS**

**Szombathely Megyei Jogú Város Közgyűlése Városstratégiai, Idegenforgalmi és Sport Bizottsága**

**2023. november 28-i ülésére**

**Javaslat szombathelyi székhelyű sportszervezet egyedi kérelmének támogatására**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottságához 2023. november 9. napján a Szombathelyi Asztalitenisz Kör 1.000.000,- Ft összegű támogatási kérelmet nyújtott be. A sportszervezet az igényelt támogatási összeget a Szombathelyi Asztalitenisz Csarnok megnövekedett üzemeltetési költségeinek finanszírozására kívánja fordítani.

Szombathely Megyei Jogú Város Önkormányzata – a város költségvetési helyzetét figyelembe véve – minden évben biztosít támogatást sportszervezetek működéséhez.

Szombathely Megyei Jogú Város Önkormányzata Közgyűlésének 4/2023.(II.28.) önkormányzati rendeletében jóváhagyta az önkormányzat 2023. évi költségvetését, amelynek 14. számú mellékletében a sport ágazat kiadásainak tételsorai között az „Egyéb sportcélú kiadások, támogatások” tételsoron a költségvetés II. számú módosításának elfogadásával 11.018 e Ft összeg áll rendelkezésre, a támogatási kérelemben megjelölt összeg fedezete így biztosított.

A tételsoron rendelkezésre álló összeg odaítéléséről sportszervezet esetében a sportról szóló 6/2002. (III.28.) önkormányzati rendelet 5. §-a alapján, az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése, valamint Szombathely Megyei Jogú Város Sportfinanszírozási rendszere alapján a Városstratégiai, Idegenforgalmi és Sport Bizottság jogosult dönteni.

A sportszervezet által benyújtott egyedi kérelem jelen előterjesztés mellékletét képezi. Az adatlap tartalmazza a sportszervezet szakmai leírását és támogatási igényét az üzemeltetési költségek vonatkozásában.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2023. november „ ”**

 **/: Dr. László Győző :/**

**HATÁROZATI JAVASLAT**

**..…./2023. (XI.28.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat szombathelyi székhelyű sportszervezet egyedi kérelmének támogatására” című előterjesztést megtárgyalta és a sportról szóló 6/2002. (III.28.) önkormányzati rendelet 5. §-a és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján …………. Ft összeget biztosít a Szombathelyi Asztalitenisz Kör részére a Szombathelyi Asztalitenisz Csarnok megnövekedett üzemeltetési költségeinek finanszírozására az„Egyéb sportcélú kiadások, támogatások” tételsor terhére.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletnek megfelelően végezze el.
3. A Bizottság felkéri a polgármestert a támogatási szerződés aláírására.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal